Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 183

a) Szabályzatismeret témából: Definíciós szinten sajátítsák el a tanulók: — a tűzoltóság szolgálati tagozódását és az egyes szolgálati ágak főbb feladatait, — a tűzoltók általános és szolgálati jogait és kötelességeit, — a tűzoltó magatartására vonatkozó szabályokat, — az elöljárók és alárendeltek kötelességeit, — a parancs és utasítás adásának, végrehajtásának rendjét, a jelentkezési és jelentési kötelezettségeket, — az elismerések, jutalmak, kitüntetések adományozásának elveit, — a fegyelmi felelősségrevonás általános rendelkezéseit, — a fegyelmi jogkör gyakorlásának szabályait, 1998/25. szám — a kiszabható fenyítési nemeket és a panaszjog szabályait, — a vétkes károkozásért fennálló felelősség szabályait, — kártérítési felelősség szabályait vétkességre tekintet nélkül, — az okozott kár összegének megállapítását, a kártérítés mértékének csökkentési, valamint a jogorvoslat lehetőségeit, — az egyenruha viselésének általános szabályait, kötöttségeit, — az egyenruhán viselendő jelzéseket, kitüntetéseket és a jelvények viselését, — az alaki szabályzat általános előírásait. Jártasság szintjén tudják végrehajtani: — a beosztottak egyenruhájának ellenőrzését, — a szolgálati jegy, a jelentés, a panaszbeadvány megírását, — alaki gyakorló foglalkozás tartásának módszereit. Készség szinten tudják alkalmazni: — az alaki szabályzat követelményeinek megfelelő vezényszavak kiadását, — a vezényszóra történő fordulatok állóhelyben történő végrehajtását, — a rendeslépést és díszlépést egyénileg és alakzatban, valamint a lassú vigyázzmenetet, — a tiszteletadás formáit egyénileg és alakzatban, — az alakzatból történő ki- és belépést, elismerések átvételét.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes